stanford-oval/wikipedia huggingface dataset:
Carmen Martín Gaite

Carmen Martín Gaiten patsas
Carmen Martín Gaite (1925 – 2000) oli espanjalainen kirjailija. Hän oli tärkeimpiä kirjallisuuden uudistajia Francisco Francon jälkeisessä Espanjassa. Hän kirjoitti psykologisia romaaneja, joista löytyi yhteiskunnallisuutta ja realismia. Hän käänsi runsaasti varsinkin ranskalaista kirjallisuutta espanjaksi.
Martín Gaite sai Asturian ruhtinaan palkinnon sekä jota kuinkin kaikki muutkin espanjankieliset kirjallisuuspalkinnot.
Martín Gaite kuoli syöpään 74-vuotiaana heinäkuussa 2000.
Carlos Salinas de Gortari

| Carlos Salinas de Gortari |
| --- | --- |

Meksikon presidentti
 1.12.1988 – 30.11.1994  
Edeltäjä:  Miguel de la Madrid
Seuraaja:  Ernesto Zedillo
Henkilötiedot
Syntynyt: 3. huhtikuuta 1948 (ikä 76)
Tiedot
Puolue:  Partido Revolucionario Institucional
Koulutus:  taloustieteen tohtori
Tutkinnot:  Universidad Nacional Autónoma de México Harvardin yliopisto
 Nimikirjoitus
Carlos Salinas de Gortari (s. 3. huhtikuuta 1948) on meksikolainen taloustieteilijä ja poliitikko, joka toimi Meksikon presidenttinä 1988–1994.
Salinas opiskeli taloustiedettä Meksikon kansallisyliopistossa ja Harvardissa, missä hän väitteli vuonna 1978. Hän liittyi jo nuorena Institutionaalinen vallankumouspuolueeseen, ja toimi erilaisissa valtion taloushallinnon viroissa vuodesta 1971.
Salinasin poliittinen ura eteni Miguel de la Madridin tuella, ja presidenttinä hän jatkoi tämän alkamaa yksityistämispolitiikkaa. Hänen presidenttikauttaan varjostivat skandaalit ja korkea-arvoisten poliitikkojen salamurhat.
Aiheesta muualla

Kuvia tai muita tiedostoja aiheesta Carlos Salinas de Gortari Wikimedia Commonsissa
Sisämaan seurantapyynti

Sisämaan seurantapyynti (lyhenne SSP) on lintujen rengastuksen muoto, jossa lintuja pyydetään lintuverkoilla samasta vakiopaikasta 12 kertaa touko-elokuussa. Rengastaja saa itse valita, kuinka monella verkkolinjalla lintuja pyydetään, mutta linjojen määrän on oltava sama joka vuosi.
Lintujen rengastus on luvanvaraista toimintaa, ja SSP-rengastukseen tarvitaan peruslupaa kattavampi rengastuslupa. Luvan myöntää Rengastustoimisto, kun vaadittavat tentit on suoritettu.
Taustaa

SSP tuli Suomeen Britanniasta, jossa vuonna 1981 alkaneen projektin Constant Effort Sites (CES) puitteissa lintuja rengastetaan yli 130 pyyntipaikalla. Suomessa SSP-projekti alkoi vuonna 1986. Vuonna 2013 Suomessa oli noin 50 rengastajan toimesta 31 rengastuspaikkaa, 24 eri kunnassa. Suomen lisäksi SSP:n tapaista rengastusta harjoitetaan jo Hollannissa, Ranskassa ja Ruotsissa, sekä Pohjois-Amerikassa. Euringin tavoitteena on laajentaa CES koko Euroopan kattavaksi seurantaohjelmaksi.
Tavoitteet

SSP-rengastuksen tarkoituksena on seurata tietyn alueen linnuston kannanmuutoksia ja poikastuottoa. SSP täydentää myös linja- ja pistelaskentojen avulla saatavaa kuvaa Suomen linnustosta.
Beigangin kansainvälinen musiikkifestivaali

Beigangin kansainvälinen musiikkifestivaali (kiin. 北港國際音樂文化藝術節) on Beigangin filharmonisen yhdistyksen (kiin. 雲林縣北港愛樂協會) Beigangissa, Yunlinin piirikunnassa Taiwanissa järjestämä festivaali. Se järjestettiin ensimmäisen kerran vuonna 2006 ja se on nykyään suurin ja merkittävin Yunlinin piirikunnassa järjestettävä kansainvälinen musiikkifestivaali. Beigangin kansainvälisen musiikkifestivaalin aikana järjestetään useita konsertteja, joiden ohjelmisto koostuu pääasiassa puhallinsoitinmusiikista. Festivaaliohjelma sisältää paitsi resitaaleja, myös konsertteja kamarimusiikkikokoonpanoille sekä puhallinorkesterille. Konserttisarjan ohella festivaalin aikana järjestetään opetusta yhteistyössä Chia-Hu-konservatorion (kiin. 陳家湖音樂學院) kanssa sekä monipuolista ohjelmaa festivaalille ympäri maailmaa kutsutuille muusikoille. Beigangin kansainvälisen musiikkifestivaalin taiteellinen johtaja on pianisti Heinz Chen.
Beigang

Beigang (kiin. 北港鎮) on tunnettu Mazu-jumalattarelle rakennetusta temppelistään. Koska Beigangissa on perinteisesti järjestetty kulttuuritapahtumia yleensä ainoastaan juhlapyhinä, on Beigangin filharmoninen yhdistys omistautunut kehittämään kaupungin musiikkikoulutusta ja -tarjontaa. Valtaosa festivaalin tapahtumista järjestetään Beigangin keskustassa.
Historia

Ensimmäisellä Beigangin filharmonisen yhdistyksen järjestämällä festivaalilla vuonna 2005 esiintyi paikallinen puhallinorkesteri sekä Chia-Hu-konservatorion oppilaita. Vuonna 2006 nimetty taiteellinen johtaja Heinz Chen sai tehtäväkseen kehittää ja laajentaa festivaalia kansainväliseksi ja seuraavana vuonna järjestettiin ensimmäinen Beigangin kansainvälinen musiikkifestivaali. Festivaali saavuttikin suuren suosion paikallisten asukkaiden, median ja poliitikkojen keskuudessa. Piirikunnan kuvernööri Su Ji-Feng on vieraillut festivaalilla vuosittain, ja vuonna 2007 Hochschule für Musik Detmoldin rehtori, professori Martin Christian Vogel, vieraili festivaalilla.
Festivaali

Suurin osa konserteista järjestetään Beigangissa, mutta konsertteja järjestetään myös Douliun ja Sinyingin kaupungeissa. Klassisen musiikin lisäksi festivaalilla kuullaan kevyttä musiikkia paitsi paikallisessa ravintolassa myös ulkoilmakonsertissa. Festivaalin järjestäjien tavoitteena on kehittää ja edesauttaa kansainvälistä yhteistyötä eri maista kotoisin olevien muusikoiden välillä. Lisäksi festivaalilla pyritään edistämään ja tukemaan lasten musiikkiopintoja – festivaalilla vierailevat muusikot antavat opetusta paikallisille musiikista kiinnostuneille lapsille. Konsertit ja opetus ovat festivaalivieraille maksuttomia; järjestäjäorganisaation tavoitteena on tarjota musiikkia kaikille siitä kiinnostuneille. Beigangin filharmonisen yhdistyksen tavoitteena ei ole taloudellinen tuotto, vaan organisaatio on miellettävissä hyväntekeväisyyttä tekeväksi järjestöksi.
Yhteistyökumppanit

Beigangin kansainvälistä musiikkifestivaalia tukevat Beigangin kaupunkikunta, Yunlinin piirikunta sekä Taipein kulttuurihallinto. Lisäksi soitinvalmistajat, kuten Jupiter Instruments ja Kawai, sekä Chaotian-temppeli ja useat paikalliset yritykset osallistuvat festivaalin rahoitukseen. Vuoden 2009 festivaali on saanut rahoitusta Sibelius-Akatemialta.
Media

Beigangin kansainvälinen musiikkifestivaali on ollut laajasti esillä mediassa lehdistöstä (Epoch Times, New Taiwan, paikalliset julkaisut) aina televisioon. Lisäksi Saksassa ilmestyvä Lippische Landes-Zeitung julkaisi festivaalia käsittelevän artikkelin vuonna 2007.
Esiintyjät

Vuodesta 2006 lähtien seuraavat muusikot ovat saaneet kutsun esiintymään festivaalilla:
Lauri Bruins, klarinetti
Anita Farkas, huilu
Paz Aparicio García, saksofoni
Noémi Györi, huilu
Wilfried Stefan Hanslmeier, pasuuna
Philipp Hutter, trumpetti
Christina Jacobs, saksofoni
Anniina Karjalainen, trumpetti
Sofia Kayaya, huilu
Mizuho Kojima, pasuuna ja eufonium
Zoltán Kövér, trumpetti
Anna Krauja, sopraano
Paavo Maijala, piano
Lauri Sallinen, klarinetti
Juuso Wallin, käyrätorvi, festivaaliorkesterin kapellimestari
Beigangin filharmoninen yhdistys

Festivaalin pääjärjestäjä on Beigangin filharmoninen yhdistys, jonka jäsenet työskentelevät palkkioitta ja vapaaehtoisvoimin.
Aiheesta muualla

http://news.epochtimes.com.tw/7/6/30/59298.htm (Arkistoitu – Internet Archive)
http://www.newtaiwan.com.tw/bulletinview.jsp?bulletinid=72114
http://www2.yunlin.gov.tw/information2/bulletin/bul2_02.asp?bull_id=12065%5Bvanhentunut+linkki%5D
Bergö

| Bergö> Entinen kunta – nykyiset kunnat: Maalahti |
| --- | --- |

 vaakuna :  sijainti 
Sijainti:  62°58′30″N, 021°10′21″E
Lääni:  Vaasan lääni
Maakunta:  Pohjanmaa
Kuntanumero:  032
Hallinnollinen keskus:  Bergö
Perustettu:  
– emäpitäjä:  Maalahti
Liitetty:  1973
– liitoskunnat:  Maalahti Petolahti Bergö
– syntynyt kunta:  Maalahti
Pinta-ala:   km²   (1.1.1972)
– maa:  33,8 km²
Väkiluku:  640   (31.12.1972)
– väestötiheys:  19,1 as./km²
Bergö ([bærjøː]) on saari ja entinen Suomen kunta Pohjanmaalla. Bergön kunta liitettiin vuonna 1973 Maalahteen. Saaren ainut yhteys mantereeseen on nykyisin ympäri vuoden kulkeva lossi.
Bergön väkiluku oli 31. joulukuuta 1970 yhteensä 647 henkeä ja suurimmillaan se oli vuonna 1938, jolloin kunnassa asui 948 henkilöä. Kunnan maapinta-ala oli 33,8 km². Asukkaista 98 prosenttia oli ruotsinkielisiä vuonna 1970. Bergön naapurikunnat olivat ennen kunnan lakkauttamista Korsnäs, Maalahti ja Petolahti.
Nimi

Bergön nimi oli alkujaan Vargö, mutta saaren ja kylän nimi muutettiin muotoon Bergö vuonna 1830, luultavasti sen takia, että suteen viittaava nimi katsottiin alentavaksi. Saaren nimi on dokumentoitu muun muassa 1546 (Wargö) ja 1552 (Vargöö). Suomeksi on käytetty muotoa Susiluoto.
Historia

Bergön saaren historia ulottuu aina 1400-luvun loppupuolelle. Saarella oli 1500-luvulla yhdeksän taloa, ja noin 40 asukasta. Tällöin saarelle piti soutaa lihasvoimin. Kirkollisesti alun perin Mustasaareen kuulunut Bergö muodostettiin Maalahteen kuuluvaksi rukoushuonekunnaksi vuonna 1652 ja kappeliseurakunnaksi vuonna 1848. Bergön seurakunta itsenäistyi vuonna 1908 ja sai ensimmäisen oman kirkkoherran vuonna 1911. Seurakunta kuuluu nykyisin Maalahden seurakuntayhtymään ja Porvoon hiippakuntaan. Bergön saari sai lauttayhteyden  1962, jolloin kerran viikossa  Vaasasta ajava vuorolaiva lopetti kulkemisensa. Tällöin lautta ajoi vain päiväsaikaan. 1996 Bergö sai  vaijerilossin, joka kulkee 5.30 - 00.10 joka päivä ja tuon ajan ulkopuolella lossi on kutsuttavissa rannoilla olevilla napeilla.
Bergön kunta liitettiin vuonna 1973 Maalahteen. Toukokuussa 2007 bergölaiset esittivät saaren liittämistä Korsnäsin kuntaan, mutta valtionvarainministeriön kuntaosasto hylkäsi esityksen lähde tarkemmin?lähde tarkemmin?.
Bergön nähtävyyksiin kuuluu puukirkko, joka on vihitty käyttöön vuonna 1802.
Bergön kylä

Bergön ainoa henkikirjakylä on sekin nimeltään Bergö. Kylän sivukyliä ovat muun muassa Bredhällan, Holmen, Granön, Långön, Perisgrund ja Södersund.
Kylän pinta-ala on noin 4 500 hehtaaria ja kylässä asuu runsaat 560 asukasta, joista kolme prosenttia on suomenkielisiä ja yhdellä prosentilla asukkaista on jokin muu äidinkieli.[lähde? ]
Sekä nuoret että vanhat pitävät Bergötä houkuttelevana. Asukasluku on pysynyt suhteellisen vakaana viimeisen kymmenen vuoden aikana. Kylässä on noin 60 työpaikkaa ja muualla työskentelevien osuus on noin 50 prosenttia.
Useimmat työpaikat löytyvät palvelualalta ja alkutuotannon osuus on selvästi vähentynyt. Vuonna 2003 kylässä oli noin 40 kokopäiväistä kalastajaa. Merivartioston ja luotsilaitoksen tarjoamat työpaikat ovat suurelta osin kadonneet, mutta Bergön lossiyhteys työllistää edelleen kuusi ihmistä.
Infrastruktuuri ja palvelut

Vuonna 1996 aloitettiin Nyvägenin peruskorjaustyöt, jotka saatiin päätökseen seuraavana vuonna. Valtion tie Perisgrundista Bredhällaniin sai uuden päällysteen kesällä 1996. Ytterbådaniin rakennettiin uusi kalasatama, joka valmistui 1997. Pienvenesatama on Bredhällanissa, Perisgrundissa ja Bergön leirintäalueella Norrdundetissa. Näiden lisäksi kylässä on vierassatama lossisataman läheisyydessä. Bergö Båtklubb rf. huolehtii Bergön saariston veneväylistä.
Linja-autoyhteys Bergöstä Vaasaan ajetaan nykyisin vain kerran päivässä arkipäivisin. Kahdella kolmasosalla talouksista on mahdollisuus liittyä kunnalliseen vesi- ja viemäriverkostoon. Suurin osa talouksista on jo liittynyt kaapeli-tv-verkostoon ja Petolahti-Bergö –paikallistelevisio lähettää ohjelmaa kahtena päivänä viikossa ja tekstitiedotteet näkyvät ympäri vuorokauden.
Tapahtumat

Bergön saarella on myös tapahtumia. Näistä muutama esimerkki ovat kesä- ja syysmarkkinat.
Palvelut ja asuminen

Kylän palvelut:
Osuuskauppa, kukka- ja lahjatavarapuoti, asiamiesposti, pankki, ala-aste, neuvola, kirkko, seurakuntatalo, sivukirjasto, päiväkoti, paloasema, kioski, vapaakirkkoseurakunta, urheilukenttä, uimaranta, valaistu hiihtolatu, kotiseutumuseo, kaksi kampaajaa, kodinhoitajia, veneveistämö, puuverstas, taksi, muutama kokoustila jne.
Kylässä on mökkivuokrausta yöpymistä varten ja ratsastuksesta kiinnostuneille on talli Stallet Wild West.
Väestö

Seuraavassa kuvaajassa on esitetty Bergön väestönkehitys kymmenen vuoden välein vuosina 1880–1970.
| Bergön väestönkehitys 1880–1970 |
| --- | --- | --- | --- | --- |
| Vuosi |  |  | Asukkaita |  |
| 1880 | 1880 |    | 637 | 637 |
| 1890 | 1890 |    | 765 | 765 |
| 1900 | 1900 |    | 765 | 765 |
| 1910 | 1910 |    | 628 | 628 |
| 1920 | 1920 |    | 664 | 664 |
| 1930 | 1930 |    | 808 | 808 |
| 1940 | 1940 |    | 824 | 824 |
| 1950 | 1950 |    | 743 | 743 |
| 1960 | 1960 |    | 686 | 686 |
| 1970 | 1970 |    | 642 | 642 |
Lähde: Tilastokeskus.
Vuosien 1960 ja 1970 taajamarajausten mukaan Bergössä ei ollut lainkaan taajamia. Nykyisin Bergön kirkonkylä on kuitenkin määritelty taajamaksi.
Tunnettuja asukkaita

Albert Brommels (1891–1962), maanviljelijä ja kansanedustaja
Kirjallisuutta

Anne Bergman, Katia Båsk ja Carola Ekrem, Bo på Bergö : människor och resurser i ett ösamhälle / Anne Bergman, Katia Båsk, Carola Ekrem ... [ja muita]., Helsinki, 2001 (ISSN 0039-6842 ja 2490-1547, verkkoversio)
Aiheesta muualla

Bergön kotisivut (Arkistoitu – Internet Archive)
Bergön kirkon sankarihaudat
Calton Hill

Näkymä Calton Hillin suuntaan. Etualalla Balmoral Hotel.
Calton Hill on  puisto- ja ulkoilualue Edinburghissa, Skotlannissa. Se sijaitsee keskustan lähellä, uudenkaupungin itäpuolella, lyhyen kävelymatkan päässä. Se on suosittu ulkoilu- ja piknikalue. Sieltä avautuvat hyvät näköalat pohjoiseen merelle, länteen yli kaupungin sekä etelään Arthur’s Seatille.
Calton Hillillä sijaitsee kaupungin observatorio. Siellä on myös monta muistomerkkiä, kuten National Monument ja Nelson Monument.
Aiheesta muualla

Kuvia tai muita tiedostoja aiheesta Calton Hill Wikimedia Commonsissa
Calumet

Calumet voi tarkoittaa ainakin seuraavia asioita
Rauhanpiippu eli calumet, Pohjois-Amerikan alkuperäiskansojen tupakointiväline
Lexingtonin Calumet Farm, jossa kasvatetaan englannintäysiverisiä
Calumet Electronics Corporation
Calumet-teatteri Michiganissa
Paikkakunnat

Calumet, Iowa
Calumet, Michigan
Calumet, Minnesota
Calumet, Oklahoma
Calumet, Wisconsin
Calumet City, Illinois
Calumet College Yorkin yliopistossa Torontossa
Calumetin piirikunta, Wisconsin
Grand Calumet-joki, Indiana
Pointe-Calumet, Québec
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Calumet”, voi hakea sivunnimihaulla, laajalla sivunnimihaulla tai tekstihaulla.
CHEP

| CHEP |
| --- | --- |

Yritysmuoto:  osakeyhtiö
Perustettu:  1945
Kotipaikka:   Orlando, Yhdysvallat
Toimiala:  logistiikka
Liikevaihto:  3,4 mrd. USD
Henkilöstö:  7 617 (2010)
Emoyhtiö:  Brambles Limited
Kotisivu:  chep.com
Infobox OKVirheellinen NIMI-arvo: 
CHEP on maailmanlaajuisesti toimiva yritys, joka tarjoaa kuormalavojen vuokrauspalvelua. CHEPin toimintamallissa yritys ulkoistaa kuormalavatoimintansa CHEPille, jolta se vuokraa tarvitsemansa lavat lavojen vaihtojärjestelmään osallistumisen sijaan.
Lavojen vaihtojärjestelmässä tavara luovutetaan vastaanottajalle lavoineen ja tavarantoimittaja saa tilalle vastaavan määrän tyhjiä, vastaavan tasoisia lavoja. Järjestelmässä lavojen liikkeitä eli lavavelkoja yritysten välillä seurataan kuormalavakuitein. Vuokrauspalvelussa palveluntarjoaja vastaa lavojen toimittamisesta asiakasyritykselle sekä niiden noutamisesta kuljetusketjun lopusta. Palveluntarjoaja seuraa lavojen liikkeitä ja huolehtii lavojen kunnosta ja korjauksista. Ulkoistettu palvelu säästää asiakasyrityksen resursseja ja selkeyttää logistiikan kustannusrakennetta.
CHEPin valikoimaan kuuluvat puiset ja muoviset kuormalavat, varttilavat tuotteiden esillepanoa varten sekä suurpakkaukset (IBC, Intermediate bulk container) suurten tuotemäärien kuljetukseen. CHEPin tuotteet tunnistaa niiden sinisestä väristä ja yrityksen logosta.
Suurin osa CHEPin asiakkaista toimii valmistavassa teollisuudessa ja vähittäiskaupassa.
CHEP on osa australialaiskonserni Brambles Limitediä. Suomessa CHEPin pääkonttori on Vantaalla, Veromiehen kaupunginosassa Aviapoliksen yritysalueella.
Historia

CHEP sai alkunsa toisen maailmansodan aikana Australiassa toimineesta Allied Materials Handling Standing Committee (AMHSC) -organisaatiosta, jonka maan hallitus perusti hoitamaan liittoutuneiden tavarantoimituksia mahdollisimman tehokkaasti.
Kun sota päättyi 1945 ja amerikkalaiset lähtivät Australiassa sijainneista tukikohdistaan, he jättivät jälkeensä suuren määrän tavarankäsittelyyn liittyviä laitteita ja tarvikkeita, kuten kuormalavoja. Australian liittovaltion (engl. the Commonwealth of Australia) hallitus päätti jatkaa organisaation toimintaa tukeakseen maan sodanjälkeistä kansantaloutta. Organisaation nimeksi tuli Commonwealth Handling Equipment Pool eli CHEP.
Vuonna 1949 maan uusi, liberaalipuolueen johtama hallitus yksityisti toiminnan ja antoi luvan organisaation myynnille. Nimi lyheni muotoon CHEP.
Brambles Limited -konsernin perusti Walter Edwin Bramble vuonna 1875. Brambles osti CHEPin 24.4.1958. Brambles (ASX: BXB) on listattu Australian pörssissä (Australian Securities Exchange). CHEPin lisäksi Bramblesiin kuuluu kaksi muuta liiketoimintayksikköä: uudelleenkäytettäviä muovikuljetuslaatikoita vuokraava IFCO sekä tiedonhallintapalveluita tarjoava Recall.
Aiheesta muualla

Brambles (englanniksi) (Arkistoitu – Internet Archive)
CHEP (englanniksi)
Caio Duilio (D554)

| Caio Duilio |
| --- | --- |
 Caio Duilio

Aluksen vaiheet
Rakentaja:  Fincantieri, Riva Trigoso
Kölinlasku:  19. syyskuuta 2003
Laskettu vesille:  23. lokakuuta 2007
Palveluskäyttöön:  3. huhtikuuta 2009
Tekniset tiedot
Uppouma:  7 050 t (kuormattu)
Pituus:  152,9 m
Leveys:  20,3 m
Syväys:  7,6 m
Koneteho:  CODOG: 2 x GE/Avio LM2500 -kaasuturbiinia á 20,5 MW 2 x SEMT Pielstick 12PA6STC -dieselmoottoria á 4,32 MW
Nopeus:  Kaasuturbiinit: 29 solmua dieselmoottorit: 18 solmua
Miehistöä:  24 upseeria 87 aliupseeria 82 merimiestä
Aseistus
Aseistus:  3 x OTO Melara 76/62 mm Super Rapid 2 x OTO Melara Oerlikon KBA 25/80 -tykkiä PAAMS 8  x Teseo Mk2/A -laukaisualustaa 2 x EuroTorp B515/1 -torpedoputkea 1 x helikopteri
Caio Duilio (runkonumero D554) on Italian laivaston Andrea Doria -luokan hävittäjä.
Valmistus

Alus tilattiin 27. lokakuuta 2000 Riva Trigososta Fincantierin telakalta, missä köli laskettiin 19. syyskuuta 2003. Se laskettiin vesille 23. lokakuuta 2007 ja liitettiin laivastoon 3. huhtikuuta 2009. Alus otettiin operatiiviseen palvelukseen 22. syyskuuta 2011.
Palvelus

Alus aloitti 12. helmikuuta 2008 avomerikokeet ja liitettiin laivastoon 3. huhtikuuta 2009 La Speziassa. Se osallistui 5. toukokuuta kolmen muun Horizont-luokan aluksen kanssa yhteiseen sotaharjoitukseen.
Alus osallistui ensimmäiseen Natoharjoitukseensa Proud Manta 2011:een 4.-17. helmikuuta 2011 Joonianmerellä jo ennen operatiivisen valmiuden saavuttamista, minkä se saavutti Gaetassa 22. marraskuuta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Italian destroyer Caio Duilio (D554)
Aiheesta muualla

Wikimedia Commonsissa on kuvia tai muita tiedostoja aiheesta .
Käännös suomeksi
Brigitte Gapais-Dumont

| Mitalit> Maa:   Ranska.Naisten miekkailu. Olympialaiset  | Mitalit> Maa:   Ranska.Naisten miekkailu. Olympialaiset  | Mitalit> Maa:   Ranska.Naisten miekkailu. Olympialaiset  | Maa:   Ranska> Naisten miekkailu. |
| --- | --- | --- | --- |
|  Hopeaa | Montréal 1976 | floretti, joukkuek. |  |
Brigitte Gapais-Dumont (25. huhtikuuta 1944 Saint-Fargeau – 29. marraskuuta 2018) oli ranskalainen miekkailija ja olympiamitalisti.
Gapais-Dumont kuului Ranskan floretin joukkuekilpailussa olympiahopeaa Montréalissa 1976 saavuttaneeseen joukkueeseen. Hän kilpaili kesäolympialaisissa myös Tokiossa 1964, Méxicossa 1968 ja Münchenissä 1972 saavuttaen muun muassa kolme neljättä sijaa. Gapais-Dumont kuoli sairastettuaan pitkään 74-vuotiaana 29. marraskuuta 2018.
Beidou

BeiDou (北斗卫星导航系统 pinyin: běidǒu weixing daohang xitong) on Kiinan kansantasavallan navigaatiosatelliittien perhe, joka on nimetty Otavan tähtikuvion (kiinaksi Beidou eli Pohjoinen vakka) mukaan. Nykyinen käytössä oleva järjestelmä on BeiDou-3 ja se on suunniteltu yhteensopivaksi muiden GNSS-järjestelmien kanssa.
Beidou-satelliitteja kutsutaan englanninkielisessä lehdistössä BD-nimellä – lyhenne tulee Beidoun lisäksi Otavan englanninkielisestä versiosta Big Dipper. Media kutsuu satelliittien järjestelmän laajempaa versiota (Beidou-2) myös nimellä Compass. "BeiDou Navigation Satellite System" (BDS) -järjestelmän on tarkoitus kattaa Aasia vuoteen 2012 mennessä ja koko maapallo vuoteen 2020, jolloin siinä on 35 satelliittia. Näistä 16 on laukaistu avaruuteen vuoteen 2012 mennessä.
Kiina on lupaamassa paikannuspalveluita ja -tuotteita infrastruktuurin lisäksi.
Järjestelmiä on kolme: Ensimmäinen BeiDou eli englanniksi "BeiDou Satellite Navigation Experimental System" on BeiDou-1. Se koostuu kolmesta paikannussatelliitista, jotka palvelevat rajoitetulla valikoimalla ja tarkkuudella Kiinaa. Järjestelmä on ollut käytössä muutaman vuoden ajan. Toinen järjestelmä on BeiDou-2, joka oli paikallinen Kiinan ja sen lähialuieiden kattava järjestelmä. Nykyinen globaali järjestelmä BeiDou-3 on otettu käyttöön vuonna 2020.
Kiina aikoo ottaa 15–20 prosentin markkinaosuuden omaa teknologiaansa käyttäville laitteille, kun vuonna 2013 GPS-laitteilla on 95 prosentin markkinaosuus Kiinassakin. Ennuste toteutunee, koska vuonna 2020 maassa käytettävät laitteet käyttänevät GPS-, GLONASS, Beidou- ja Galileo-satelliitteja ja mahdollisesti Intian paikannussatelliittijärjestelmän laitteita.
Historia > BeiDou-1

Kiinan kiinnostus satelliittipaikannusjärjestelmiin juontaa 1960-luvulle, jolloin kiinanlaiset tutkijat ryhtyivät Yhdysvaltojen inspiroimana selvittämään Doppler-mittaukseen perustuvan satelliittipaikannusjärjestelmän mahdollisuutta. Tutkimustyö jatkui aina 1980-luvulle saakka kun vuonna 1983 Kiinan tiedeakatemian akateemikko Chen Fangyun ehdotti kahden geostationaarisen satelliitin hyödyntämistä navigointitarkoituksiin, joista käytettäisiin nimeä "Twin-Star Positioning System". Ideaa kokeiltiin muutamia vuosia myöhemmin vuonna 1989 kahden kiinalaisen geostationaarisen DFH-2 -satelliitin avulla. Lopulta Beidou-järjestelmään päätettiin hyödyntää kiinalaisen DHF-3 -sarjan tietoliikennesatelliittien rakennetta. BeiDou-projekti aloitettiin virallisesti vuonna 1994, tavoitteena Kiinan ja sen lähiympäristön kattava tarkka satelliittipaikannusjärjestelmä.
BeiDou-järjestelmän rakentaminen aloitettiin 2000-luvun alussa kun kaksi kokeellista satelliittia (BD-1 01 & BD-1 02) laukaistiin avaruuteen 31. lokakuuta ja 21. joulukuuta 2000. Järjestelmän varasatelliittina toimi Beidou 1C, joka laukaistiin radalleen 24. toukokuuta 2003. Satelliittien tarjoamat navigointipalvelut avautuivat siviilikäyttöön huhtikuussa 2004. Beidou 1 -satelliittijärjestelmään laukaistiin vielä neljäs satelliitti, Beidou 1D 3. helmikuuta 2007. Sen toiminnassa ilmeni häiröitä laukaisun jälkeen, minkä vuoksi uusi satelliitti jäi käyttökelvottomaksi.